
Državni dug duplo veći od proizvodnje 
- Neka ga gazde plate! 


c 



Uprava za javni dug objavila je da je ja- 
vni dug Srbije na kraju septembra 2012. 
godine iznosio 15,85 milijardi evra, što je 
bilo 55,4 odsto bruto domaćeg proizvoda. 
Na kraju avgusta javni dug iznosio je 15,47 
milijardi evra. Stanje javnog duga na kraju 
septembra u dinarima iznosilo je 1.823,53 
milijardi, dok je na kraju avgusta javni dug 
iznosio 1.832,38 milijardi dinara. Građani 
Srbije su na kraju septembra 2012. godine 
u proseku bankama i lizing kompanijama 
dugovali 812 evra. Zaduženost po stanov- 
niku po osnovu bankarskih kredita bila je 
732 evra, po osnovu minusa po tekućem 
raćunu 29 evra, kreditne kartice 45 evra, a 
po osnovu lizing usluge šest evra. 

Zašto bi uopšte radniktrebao da 
ima razumevanja za gazdu? 

U samoupravnom komunističkom dru- 
štvu, naravno, sam koncept duga će biti 
prevaziđen jer će ekonomija počivati na 
drugačijim pretpostavkama. No, ostaje 
pitanje zašto deo radnica i radnika te pro- 
vidne apele gazda da se „stegne kaiš” i dalje 
prihvata kao nešto normalno i razumljivo. 
Da ne bi bilo zabune, u kapitalističkom 
društvu odluke donose oni koji kontrolišu 
kapital, bogataši, gazde i njihovi poslušni- 
ci, a ne radnice i radnici. Radnici i radnice 
su oni koji su stalno pljačkani, od kojih se 
brutalnom silom otima višak vrednosti ko- 
ji proizvode crnčeći, i kojima, veoma često, 
ne isplaćuju čak ni njihove „plate”, te ih ti- 
me dodatno uvaljuju u dugove, pružajući im 
kao alternativu spiralu beznađa bankarskih 


kredita, i utehu u nacionalizmu, slatkom 
pravoslavlju i rasizmu, koji se promoviše 
sa svih državnih instanci i iz najvećeg bro- 
ja medija. Dakle, radnici su oni koji su 
pljačkani, dok gazde donose odluke, zbog 
toga je jasno da je odgovornost za ovakvo 
stanje u društvu isključivo na njima - 
neka gazde plate svoju krizu i dugove koje 
stvara njihov sistem. 

Čak i štelovane cifre dovoljno 
govore... 

Poskupljenja o kojima smo pisali u pret- 
hodnim brojevima našeg nedeljnika su 
uveliko naša realnost pa su tako, čak i po 
štelovanim ciframa Republičkog zavoda 
za statistiku, cene u Srbiji u septembru 
bile veće 2,3 odsto nego u avgustu, dok 
je godišnja inflacija dostigla 10,3 odsto. 
Najviše su poskupeli hrana i bezalkoholna 
pića (pet odsto), transport (2,4 odsto), 
nameštaj, pokućstvo i tekuće održavanje 
stana (dva odsto), obrazovanje (1,8 
odsto), usluge u restoranima i hotelima 
(1,7 odsto), stanarine, voda, električna 
energija, gas i druga goriva (0,8 odsto), 
usluge u zdravstvu (0,6 odsto) i odeća i 
obuća (0,5 odsto). 

Studenti pokazuju kako se treba 
boriti 

I dok većina populacije pasivno posmatra 
šta im se dešava, još uvek ne uspevajući da 
se dovoljno dobro organizuje u pružanju 
otpora besomučnoj pljački koju sprovode 
gazde i političari, već duže vreme studenti 
u borbi protiv školarina i loših uslova 
studiranje pokazuju kako se treba boriti za 
svoja prava, i koji su modeli najefikasniji 
u toj borbi. Nastavljajući borbu svojih 
kolega, studenti beogradskog Fakulteta 
likovnih umetnosti (FLU) pre nekoliko 
dana su blokirali fakultet, zahtevajući 
bolje uslove studiranja. Donoseći odluke 
na direktno-demokratskim zborovima 


sprečavaju birokratske podvale i sabotaže 
protesta, a primenjujući direktnu akciju 

- blokadu fakulteta - jasno stavljaju 
do znanja državi da neće odstupiti od 
svojih zahteva. Ispod divovskog natpisa 
„Znanje nije roba”, studenti prodaju svoje 
umetničke radove i tako finansiraju svoj 
protest i blokadu. Oslanjanje na direktnu 
demokratiju, odlučivanje i sprovođenje 
odluka bez birokratije, direktne akcije 

- direktno preuzimanje sudbine u svoje 
ruke i direktno ulaženje u konflikt sa 
izvorom problema, i samofinansiranje, 
garantuju veliku mogućnost uspeha za 
ove mlade pobunjenike, ali, što je još 
važnije, postavljaju pravi primer i drugim 
poniženim, opljačkanim i nipodaštavanim 
građanima ove zemelje. 

Tađej jmj)oručujeJi (m 

land without Bread 

1 л* мппћ« (Zemlja bez hleba ) 

IAS HUKPES - Nadrealistički do- 
kumenarac Luisa 
Bunjuela iz 1933. 
godine, o strašnom 
siromaštvu, bo- 

lestima, gladi i 
neobrazovanosti u 
regiji Las Hurdes 
na severu Špa- 
nije. U trenutku snimanja Španija 
je zvanično bila jedna od devet 
najrazvijenijih zemalja na svetu, a 
cilj filma je bio da pokaže strahovitu 
bedu ljudi zaboravljenih u srednjem 
veku, skrivenih u nepristupačnim 

planinama, marginalizovanih od vlasti 
i zemljoposednika. Bunjuel je tvrdio da 
je film snimio zahvaljujući Ramo-nu 
Acinu, anarhosindikalisti, piscu, učitelju 
i avangardnom umetniku, koji mu je 
jednom prilikom u kafani u Saragosi 
rekao: „Luis, ako ikada dobijem na 

lutriji, daću ti pare da snimiš film.“ 

Pošto je navodno zaista dobio na lutriji, 
dao je deo novca Bunjuelu koji je tako 
finansirao snimanje ovog filma. 



0MNIA SUNT COMMUNIA (LAT. SV0 VLASNISTVO TREBA DA BUDE ZAJEDNICK0’)” (Toma Mincer) 










Grčka pollc a saraflule sa neonac stlma 

Zahvaljujući sve otvorenijem blagoslovu grčke policije i njenoj suštinskoj nemoći pred sve 
masovnijom navalom socijalnog gneva, pripadnici „Zlatne zore" sve više preuzimaju ulogu 
„redara" na ulicama grčkih gradova, a u policiji se sve češće preporučuje građanima da se za 
zaštitu obrate - upravo pripadnicima ove neonacističke organizacije. 



Petnaest antifašista je uhapšeno u Atini 
tokom nedavnih sukoba sa pristalicama 
neonacističke partije „Zlatna zora” 
Oni su izjavili kako su nakon hapšenja 
bili mučeni u GADA-i (General Police 
Directorate). Oni su pretučeni i naterani 
da se skinu goli, i da se saginju ispred 
policijskog oficira i ostalih zatvorenika. 
Držali su ih budnima celu noć uperivši 
baklje i lasere u njihove oči. Policajci su 
sve snimali svojim mobilnim telefonima 
i pretili da će njihove slike postaviti na 
internet, a zatim kućne adrese proslediti 
„Zlatnoj zori”. Jedna od uhapšenih de- 
vojaka je izjavila da su policajci koristili 
seksističke uvrede, čupali je za kosu i ot- 
krivali lice kada je pokušavala da izbegne 
snimanje. Uhapšenima je 19 sati bio 
uskraćen pristup vodi i advokatima. ,,Pi- 
li smo vodu iz WC šolja”, rekla je. Drugi 
uhapšeni demonstrant je izjavio da su mu 
tokom hapšenja držali noge razdvojenim 
kako bi ga neprestano tukli u međunožje. 
„Pljunuli su me i rekli da ćemo umreti kao 
naši dedovi u građanskom ratu”, rekao 
je. Jednog od uhapšenih su paralisali 
davanjem elektrošoka u leđa. „Noge su 
mi bile paralisane nekoliko minuta i ja 
sam pao. Stavili su mi lisice i počeli da 
me udaraju u rebra i glavu. Tada su mi 
rekli da ustanem, ali nisam mogao, pa su 
me povukli za lisice prema gore i ja sam 
se oslonio na koleno. Nastavili su da me 
vuku i tuku narednih pet blokova, sve do 
policijskog auta.” 

Do incidenta koji je prethodio hapšenji- 
ma antifašista došlo je nakon što je oko 
150 ljudi prošlo na motociklima kroz 
jedan atinski kvart deleći letke. Na čelu 
parade su se nalazila dva ili tri čoveka 
u crnim majicama „Zlatne zore”. Tad je 
izbila tuča. Veliki broj policije iz okol- 
nih ulica u istom trenutku je nasrnuo na 
antifašiste. 

Advokat četvoro demonstranata rekao 
je kako su njegovi klijenti preživeli 
poniženje u stilu Abu Graiba, misleći 


na kaznionicu gde su irački zatvorenici 
bili mučeni od strane vojnika SAD-a 
tokom rata u Iraku. Jedan od uhapšenih 
demonstranata je rekao: „Novinari ovde 
ne objavljuju ovakve stvari. Morate da 
objavite šta se dešava ovde, u ovoj zemlji 
koja je toliko propatila od nacizma.” 

Kao i mnoge fašističke grupe, 
„Zlatna zora" tvrdi kako 
predstavlja obespravljenu 
radničku klasu. Svakome ko 
iole poznaje istoriju nacizma 
jasno je da se ova ideologija 
javlja u vremenima krize 
kapitalizma, kao zaštititna 
snaga nacionalnog krupnog 
kapitala i „svetle tradicije" 
eksploatisanja radničke klase 
od strane moćnika i elite. 

Popularnost „Zlatne zore” je skočila na- 
kon junskih izbora kada je ova stranka 
osvojila 18 mesta u parlamentu. Ne- 
davno su se, u nizu istraživanja javnog 
mnjenja, našli na trećem mestu, odmah 
iza konzervativne Nove demokratije i 
levičarske partije Siriza. Nakon što je 
širom Grčke eskaliralo nasilje prema 
imigrantima i etničkim manjinama, pri- 
stalice ultradesničarske Zlatne zore po- 
čeli su da promovišu napade zasnovane 
na mržnji prema homoseksualcima i lju- 
dima sa posebnim potrebama. Veliki deo 
podrške „Zlatnoj zori” stiže upravo iz 
policijskih redova. Ankete koje su rađe- 
ne u maju ove godine pokazuju kako je u 
nekim urbanim sredinama čak 50% grčke 
policije glasalo za ovu rasističku grupu. 
Zahvaljujući sve otvorenijem blagoslovu 
grčke policije i njenoj suštinskoj nemoći 
pred sve masovnijom navalom socijalnog 
gneva, pripadnici „Zlatne zore” sve više 
preuzimaju ulogu „redara” na ulicama 
grčkih gradova, a u policiji se sve češće 
preporučuje građanima da se za zaštitu 
obrate - upravo pripadnicima ove 
neonacističke organizacije. Zbog sve 
većeg očaja ljudi pogođenih drastičnim 
merama štednje, koje im je nametnula 
država zbog pritiska iz Berlina i Brisela, 
popularnost desničarske „Zlatne Zore” 
naglo raste. Vođa „Zlatne zore” Nikos 
Mihalolijakos otvoreno se divi Adolfu 
Hitleru i tvrdi da je nemački firer „jedna 
od najvećih istorijskih ličnosti”. Njegova 


stranka privrženost Hitleru demonstri- 
ra i obeležjima, izborom simbola koji 
su slični nacističkoj svastici. Članovi i 
sledbenici „Zlatne zore” pozdravljaju 
se međusobno pozdravom koji su ta- 
kođe „pozajmili” od nacista, a jedan 
od kandidata te stranke izjavio je uoči 
izbora da je najveći problem današnji- 
ce u tome što je ,,sav novac u rukama 
Jevreja”. 

Usled jačanja dužničke krize i beznađa 
koje je u poslednjih dvadesetak godina 
sve više raslo, deo grčkog stanovništva 
pretnju nije video u sistemu kojim se 
omogućava najbezočnije izrabljivanje, 
već u imigranatima, čiji je broj u zemlji 
od 11 mibona stanovnika već prešao 
brojku od mibon. Pojavi i jačanju 
krajnje desnice doprinele su vladine 
„mere spasa” kojima je kumovala evro- 
pska „Trojka” (Evropska komisija, 
Evropska centralna banka i MMF), što 
je kod dela Grka rezultiralo osećanjem 
sveopšteg propadanja i nacionalnog 
progona i poniženja. Kao i mnoge 
fašističke grupe, „Zlatna zora” tvrdi 
kako predstavlja obespravljenu 
radničku klasu, ali svakome ko iole 
poznaje istoriju nacizma jasno je da 
se ova ideologija javlja u vremenima 
krize kapitalizma, kao zaštititna snaga 
nacionalnog krupnog kapitala i „svetle 
tradicije” eksploatisanja radničke klase 
od strane moćnika i ebte. 


PRETPIATISEI 

Godišnja pretplata iznosi 1000 
dinara i podrazumeva isporuku 
Direktne akcije na vašu kućnu 
adresu u narednih godinu 
dana. Ako želite 
da postanete naš pretplatnik, 
javite se na 
distro@inicijativa.org 
ili 

063/116-5551. 









ex-Idolmladih 


ZAGHEBIIIBUE 

20. oMobar 

Kao što je to slučaj i sa svim 
ostalim antifašističkim prazni- 
cima, značaj 20. oktobra sve 
više se zamagljuje, izokreće ili 
prepušta zaboravu. 

Ove godine 20. oktobra obeležava se 
68 godina od oslobođenja Beograda, 
koji su združenim snagama oslobodili 
Narodnooslobodilačka vojska Jugoslavije 
i Crvena armija. Međutim, danas se, kao 
posledica revidiranja istorije, potpuno 
zaboravlja uloga jednog od najmasovnijih 
narodnih oružanih pokreta u Evropi, te sto- 
ga želimo da podsetimo na njegov značaj i 
doprinos antifašističkoj borbi. 

Godine 1944. NOVJ se nalazila u ofanzivi 
i njen prodor u zapadnu Srbiju i Šumadiju 
došao je u nezgodan čas za naciste, jer u 
tom trenutku trajalo je formiranje fronta 
u istočnom delu Srbije i Banatu kako bi se 
sprečilo napredovanje Crvene armije. Ovim 
naletom, 1. proleterski korpus i 12. korpus 
onemogučili su nacistima da se na granici 
Srbije sa Rumunijom i Bugarskom pojača- 
ju snagama iz Bosne, Hrvatske i Crne Gore. 
Takođe, svojim akcijama NOVJ sprečila je 
da se nemačka Armijska grupa E priključi 
iz Grčke u operacije koje su trebale da one- 
moguće prodiranje Crvene armije najpre u 
Srbiju, a zatim u južnu Mađarsku. Nakon 
sloma nacističkih snaga i ostalih kvislinških 
i okupatorskih grupacija koje su se zatekle 
na putu NOVJ i nakon njenog spajanja sa 
Crvenom armijom 12. oktobra, usledila 
je Operacija Beograd. Zajedničke snage 
NOVJ i Crvene armije oslobodile su Topolu 
i Mladenovac 12. oktobra, a zatim nastavile 
prodor na sever, ka Beogradu. U toku 13. 
oktobra srušen je nemački odbrambeni 
položaj oko Avale, da bi borbe u samom 
Beogradu otpočele 14. oktobra, prodira- 
njem u pravcu Autokomande i Slavije. 
Po-sle šest dana žestoke borbe, Beograd je 
oslobođen 20. oktobra, osvajanjem Terazi- 

Da li ste 
znali 

...da svakog drugog dana 
jedan čovek postane milijar- 
der, a svakog dana oko 45000 
Ijudi umre od gladi? 

"_ w 



Direktna akcija se finansira vašim 
donacijama. Ako želite da nas podržite 
na ovaj način, novac možete uplatiti na 
račun Centra za liberterske studije: 
200 - 2269920101033-28 




ja, zgrade Albanije, Kalemegdana i Savskog 
mosta. 

Oslobođenje Beograda imalo je veliki isto- 
rijski značaj. Pored toga što je Beograd oslo- 
bođen nakon 1287 dana okupacije, zapo- 
četo je oslobađanje preostalih okupiranih 
delova Jugoslavije. Narodnooslobodilačka 
vojska odigrala je veliku ulogu zauzimajući 
Beograd, koji je bio ključan saobraćajni čvor 
za nacističke snage u jugoistočnoj Evropi, da 
bi do marta 1945. godine zaustavila i izolo- 
vala nemačku Armijsku grupu E iz Grčke i 
Drugu oklopnu armiju, te im onemogućila 
da utiču na front. Tako je obezbeđen proboj 
Crvene armije preko Dunava, a zatim preko 
Mađarske na putu za Berlin. Beogradska 
operacija i veliki uspesi NOVJ nesumnjivo 
su doprineli konačnom slomu nacista u 
Drugom svetskom ratu. 

Kao što je to slučaj i sa svim ostalim 
antifašističkim praznicima, značaj 20. 
oktobra sve više se zamagljuje, izokreće 
ili prepušta zaboravu. Štaviše, poslednjih 
godina možemo zapaziti kako vladajuće 
elite, odgovorne za ponovno uspostavljanje 
kapitalističkog jarma, pokušavaju da oslobo- 
đenje Beograda liše njegovog stvarnog isto- 
rijskog konteksta, prisvajajući ove datume 
i kiteći se nečim za šta su ginuli antifašis- 
ti i borci za slobodu. Ta vladajuća elita 
istovremeno na različite načine pokušava 
da rehabilituje domaće kvislinge i prikaže 
ih kao antifašiste: revidiranjem istorije u 
školskim udžbenicima, pravljenjem serija 
i umetničkih programa, organizovanjem 
sudskih procesa na kojima se rehabilituju 
kvislinzi i sl. Svoje bezočno licemerje vla- 
dajuća klasa jasno je pokazala kada je u is- 
tom danu prisustvovala prenošenju kostiju 
Hitlerovog saradnika Pavla Karađorđevića i 
pomenu žrtvama fašizma u Jajincima. Dan 
osobođenja Beograda pripada isključivo 
antifašistima, koji ne smeju dozvoliti da ovaj 
događaj padne u zaborav ili da i dalje bude 
prisvajan i krivotvoren od strane vladajuće 
klase. 


Ode Tusta, 
stara pizda 

U ponedeljak je iz Pule stigla tužna vest. 
Preminuo je Branko Črnac Tusta, pevač 
sastava Kud Idijoti i bivši šljaker bro- 
dogradilišta „Uljanik”. Nije se predavao 
do samog kraja, a sva Tustina pozitivna 
energija i podrška njegovih fanova, porodi- 
ce i prijatelja, delovala je kao da će pobediti 
bolest. E, jebem ti kancer i ko ga izmisli! 

Kud Idijoti, kakva predobra grupa! Pre tri- 
desetak godina, tek što su počeli da svira- 
ju, nastupili su na festivalu mediteranskih 
zemalja u Ređo Kalabriji na jugu Italije 
i izazvali međunarodni skandal. Došlo 
je do opštih nemira koje su isprovocirali 
karabinjeri tokom izvođenja pank obrade 
revolucionarne himne Bandiera rossa čiji 
refren glasi „Živeo komunizam, živela 
sloboda!“. A setimo se tek idijotovske verzi- 
je pesme Bella ciao. Sjajno! 

Ako već nemate pri ruci ploču ili neku od 
onih starih nasnimljenih TDK kaseta, ajd’ 
pravac na jutjub da se podsetimo pesama 
,,Za tebe”, „Маја“, „Kad sunce opet zađe“, 
„Pisma o ribaru Marinu, Mari i moru” „Neću 
da radim za dolare”, „Hoćemo cenzuru”... 
Ma sve su nenadjebive! Totalna iskrenost, 
alanfordovska autoironija, levičarska pro- 
venijencija oslobođena fanatične zasle- 
pljenosti i kontraproduktivnog pridikova- 
nja, melodična i energična svirka i pevljivi 
ložački refreni... a tek taj puležanski istarski 
šmek. 

Početkom devedesetih, Kud Idijoti su bili 
retki koji su se odmah i odlučno usprotivili 
nacionalističkoj histeriji. I to su radili hra- 
bro, glasno i bez patetičnih prenemaganja, 
bez samosažaljevanja i podrške nevladinih 
organizacija i prepotentnih, tzv. nezavisnih 
medija. 

Poslednjih godina sam se, reagujući na to- 
talnu neiskrenost i ispraznost beogradske ur- 
bane scene, udaljio, pa čak i prezreo mnoge 
nekadašnje rokenrol idole. Paketaranžman- 
ci su uzjahali vlast ili pozicije graDŽanskog 
uvreDŽenog šovinizma. Ali sa druge strane, 
na poziv na bilo kakav protest, akt solidarno- 
sti ili pobunu, još uvek se ne odazivaju ni 
Stoja, ni Brena, ni Tarmi Rićmi. Ne odaziva- 
ju se čak ni letargični radnici šutnuti u gov- 
na i blato; nisu to oni romantični šljakeri kraj 
moćnih zupčanika sa ruskih crteža iz doba 
Lenjina, kako ih još sanjaju izvesni probirljivi 
anarhoelitisti. Uglavnom smo to mi koji smo 
rasli uz Kud Idijote, Alana Forda, jeftinu po- 
drigušu i pivo ispred prodavnice. 



^Dinektnu akciju možete nabaviti na sledeam mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 



















Vesti iz meflunarodnog radničkog pokreta: 



Španski sindikat CNT poziva na generalni 
štrajk u Barseloni 31. oktobra. U proglasu 
se ističe da ovim štrajkom radnička klasa 
treba da se suprotstavi daljim napadima 
koje preko „reformf i „mera štednje ££ na 
nju vrše vlada i poslodavci, kao i da se 
ne sme više čekati da zvanični sindikati 
pozovu na organizovanje, jer oni to neće 
učiniti, budući da sindikalne birokrate 
nemaju ništa zajedničko s radničkom 
klasom i da njihovi interesi nisu interesi 
radničke klase. „Pozivamo sve radnike, i 
nezaposlene i zaposlene, studente, pen- 
zionere, domaćice, one koji su ostali bez 
nade, celokupnu radničku klasu, da uzmu 
učešća u ovom danu sveopšteg štrajkaf 
CNT u proglasu ističe da će štrajk, izme- 
đu ostalog, imati sledeće zahteve: potpu- 
no obustavljanje poslednjih reformi u 
oblasti radnog prava; smanjenje radnog 
vremena sa 40 na 30 sati nedeljno (bez 
smanjivanja plata, što bi omogućilo 
zapošljavanje novih radnika - „Radi 
manje da bi mogli da rade svi! ££ ); da se 

Centar za liberterske studije predstavlja: 

CLS na Sajmu knjiga 

Centar za liberterske studije (CLS), 
istraživačko-izdavačko telo Anarho- 
sindikalističke inicijative, i ove godine 
će na beogradskom sajmu knjiga imati 
svoj štand na galeriji hale 1. Posetite 
nas na štandu pod crveno-crnom 
zastavom! 

POZIV KATALONSKOG SINDIKATA 
CNT NA GENERALNI ŠTRAJK 


u penziju ide sa 55 godina; da se podrže 
javna preduzeća i njihovo stavljanje na 
raspolaganje svima. 

Proglas se završava sloganom: „Pravima 
se ne trguje, ona se branef (International 
Workers Association - IWA/AIT) 

Demonstracije studenata u Italiji 

13. oktobar. Desetine hiljada studenata i 
srednjoškolaca izašli su na ulice oko 90 
italijanskih gradova kako bi izrazili pro- 
test zbog namere vlade Marija Montija 
da smanji finansiranje obrazovnih pro- 
grama. U Rimu su se studenti okupili 



ispred sedišta Evropske unije, gađajući 
šargarepama predstavništvo Evropskog 
parlamenta. Slične akcije dešavale su se i u 
ostalim gradovima gde su razne državne 
institucije bile gađane ovim povrćem. 

Šargarepe su bile poruka i odgovor na 
izjavu ministra obrazovanja Frančeska 
Profuma kako na studentima treba 
primeniti „politiku štapa i šargarepe”. 
Studenti su marširali s transparentom 
„Profumo, kralj štapa”, aludirajući na 
brutalnost policije tokom masovnih 
demonstracija 5. oktobra u kojima je po- 
vređeno 20 učenika. „Dosad smo dobili 
samo batine, pa prilažemo šargarepe”, 
poručili su studenti. 

Rezolucija protiv privatizacije 
javnog visokoškolskog obrazovanja 

Sindikat Akademska solidarnost iz 
Hrvatske i Visokoškolski sindikat iz 
Slovenije i grupa Angažovani objavili 
su rezoluciju kojom se zalažu za čvršće 
povezivanje progresivnih snaga ove dve 
zemlje u zajedničkoj borbi protiv pri- 
vatizacij e visokoškolskog obrazovanj a. 
U ovom dokumentu se, između ostalog, 
ističe da ekspanzija kapitalističkog si- 
stema vraća crpljenje bogatstava i odnos 
moći na nivo koji je postojao uoči Dru- 
gog svetskog rata. Apsolutna moć vraća 
se u ruke kapitalističkih vlasničkih elita uz 
istovremeni napad na ljudska i radnička 
prava i privatizaciju javnih dobara. Tako 
je obrazovanje postalo usluga podređe- 
na zakonima tržišta i ništa drugo nego 
vrsta robe, na koju nema pravo većina 
siromašnog stanovništva. Ono što se 
generacijama stvaralo za dobrobit svih, 
postaće privatno vlasništvo nekolicine. 
Kako bi se sprečili potencijalno vrlo 
štetni efekti, trebalo bi pre svega za- 
ustaviti nekontrolisane procese daljnje 
privatizacije i komercijalizacije nauke 
i visokog obrazovanja, kako u pogledu 
finansiranja tako i u pogledu vlasništva, 
a javni sektor obrazovanja sačuvati i 
vratiti u stanje pre početka privatizacije i 
komercijalizacije, kaže se u Rezoluciji. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Pretplati se! Godišnja pretplata iznosi 1000 dinara i podrazumeva isporuku Di- 
rektne akcije na vašu kućnu adresu u narednih godinu dana. Ako želite da posta- 
nete naš pretplatnik, javite se na distro@inicijativa.org ili 063/116-5551. 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


























































































